**આઈઆઈએમએ 17 ડિસેમ્બરે હીરો એન્ટરપ્રાઈઝના ચેરમેન સુનીલ કાંત મુંજાલ દ્વારા લીડરશીપ પર વ્યાખ્યાનનું આયોજન કરશે**

~ આ વ્યાખ્યાનનું આયોજન આઇઆઇએમએના અશાંક દેસાઇ નેતૃત્વ તથા સંસ્થાકીય વિકાસ કેન્દ્ર દ્વારા કરવામાં આવશે

**ડિસેમ્બર 15, 2021:** અગ્રણી વૈશ્વિક પ્રબંધ સંસ્થાન – ભારતીય પ્રબંધ સંસ્થા અમદાવાદ (આઈઆઈએમએ), શ્રી સુનિલ કાંત મુંજાલ, પ્રમુખ, હીરો એન્ટરપ્રાઇઝ દ્વારા, 'ઇમ્પેક્ટ લીડરશીપ: એન ઇન્ડિયા સ્ટોરી' પર વ્યાખ્યાનનું આયોજન કરશે. અશાંક દેસાઈ નેતૃત્વ તથા સંસ્થાકીય વિકાસ (એડીસીએલઓડી) કેન્દ્ર દ્વારા આ વ્યાખ્યાન 17મી ડિસેમ્બર 2021ના રોજ અમદાવાદ મેનેજમેન્ટ એસોસિએશન (એએમએ) ખાતે યોજાશે.

આ વ્યાખ્યાન શ્રેણી નેતૃત્વ અને સંસ્થાકીય વિકાસને લગતા નિર્ણાયક મુદ્દાઓ પર સ્વપ્નદ્રષ્ટા વ્યાવસાયિક નેતાઓના વિચારો, મંતવ્યો અને આંતરદૃષ્ટિને એકસાથે લાવવા અને ભાવિ વિકાસ પર વિચાર-વિમર્શ શરૂ કરવા માટે એડીસીએલઓડી દ્વારા એક આકર્ષક પહેલ છે.

નેતૃત્વ પર ચર્ચાની જરૂરિયાત પર પોતાના વિચારો વ્યક્ત કરતાં, **પ્રોફેસર એર્રોલ ડીસોઝા, ડાયરેક્ટર, આઈઆઈએમએ** એ જણાવ્યું હતું કે, “નેતાઓ સ્વપ્નદ્રષ્ટા બનવાની અને પરિવર્તન લાવવાની જવાબદારી ધરાવે છે જે માત્ર સંસ્થાઓ અને લોકો પર જ નહીં પરંતુ મોટા પ્રમાણમાં ઉદ્યોગ અને સમુદાયને અસર કરે છે. તેથી, તે અગત્યનું છે કે તેઓ વ્યવસાય લક્ષી હોવા સાથે, સહાનુભૂતિ દર્શાવતા શીખે અને વધારે જનલક્ષી બનીને વિકાસ અને અનુકૂલન કરવાનું ચાલુ રાખે. જ્યારે વૈશ્વિક સ્તરે આપણી આસપાસ ઘણાં ઉદાહરણો છે, ત્યારે હીરો એન્ટરપ્રાઈઝ એ સ્વદેશી રીતે વિકસિત સ્વદેશી બ્રાન્ડ છે જે તેજસ્વી નેતૃત્વના પાઠોનું ઉદાહરણ આપે છે કે આ વ્યાખ્યાન શ્રેણી - ઉદાહરણરૂપ નેતૃત્વ કે જે સર્વસમાવેશક છે અને વૈશ્વિક સ્તરે બેન્ચમાર્ક સેટ કરે છે - તેના લક્ષ્ય સાથે સંપૂર્ણ રીતે સંકલિત છે. આઈઆઈએમએ નેતૃત્વ વ્યાખ્યાન શ્રેણી માટે અમારા આગામી વક્તા તરીકે શ્રી સુનિલ **કાંત** મુંજાલની યજમાની કરવાનો આનંદ છે અને મને વિશ્વાસ છે કે તેમના અનુભવોના બોધપાઠ બધા ઉપસ્થિત લોકો માટે અર્થપૂર્ણ બનશે.”

વરિષ્ઠ પત્રકાર શ્રી સિદ્ધાર્થ જરાબી, મેનેજિંગ એડિટર, બિઝનેસ ટુડે ટીવી, શ્રી સુનીલ કાંત મુંજાલ અને પ્રોફેસર એર્રોલ ડીસોઝા સાથે વાતચીત કરશે, કારણ કે તેઓ હીરો ગ્રૂપની કહાણી સૌને વર્ણવશે - એક એવી કહાણી જે અગાઉ સાંભળવામાં આવી ન હતી, જે ભારપૂર્વક જણાવે છે કે કેવી રીતે જટિલતા, અનિશ્ચિતતા અને આમૂલ પરિવર્તન વ્યાપારી નેતાઓને તે અવરોધોને દૂર કરવા, ફરીથી શીખવા અને ઉકેલો શોધવા પરાણે પ્રેરિત કરે છે.

તેઓ તેમના નવીનતમ પુસ્તક 'ધ મેકિંગ ઓફ અ હીરો' ના અંશો પણ વર્ણવશે, જે તેમના પિતા અને કાકાઓએ - હીરો ગ્રુપના સ્થાપક - વર્તમાન વૈશ્વિક બ્રાન્ડ 'હીરો એન્ટરપ્રાઈઝ' ના નિર્માણ માટે વીતાવેલ મુશ્કેલ સફરનું વર્ણન કરે છે, જે મજબૂત કુટુંબ અને સાંસ્કૃતિક મૂલ્યો સાથે અસરકારક રીતે તેની કોર્પોરેટ પ્રથાઓ માટે વખણાય છે.

“જ્યારે તમે હીરોની અત્યાર સુધીની સફર પર ફરી એક ડોકિયું કરો છો, ત્યારે તમને ભારતના ઉદ્ભવની કહાણી સાથે સમાનતા જોવા મળે છે. હીરો સાયકલ્સનો જન્મ મારા પિતા અને કાકાઓ દ્વારા તેમના પરિવારોને જીવવા અને સઘળું પૂરું પાડવાના હતાશાજનક પ્રયાસમાંથી થયો હતો. જો કે, સમય, દ્રષ્ટિ, ખંત અને સામાન્ય સમજ સાથે, હીરો ઘણા વ્યવસાયોમાં નેતૃત્વ સાથે વૈશ્વિક પાવર તરીકે વિકસ્યું. આ પુસ્તક હીરોની ઇકોસિસ્ટમ કેવી રીતે તૈયાર થઈ તેના પર અને સફળતા તરફ દોરી જતાં પરિબળો પર એક નજર નાખે છે," તે તેમના પુસ્તક વિશે ઉમેરે છે.

વર્તમાન પરિસ્થિતિમાં વ્યાખ્યાન શ્રેણીના ઉદ્દેશ્ય વિશે વાત કરતાં, **અશાંક દેસાઇ નેતૃત્વ તથા સંસ્થાકીય વિકાસ કેન્દ્રના અધ્યક્ષ પ્રોફેસર વિશાલ ગુપ્તાએ** જણાવ્યું હતું કે, “કેન્દ્રની પ્રવૃત્તિઓના ભાગ રૂપે, અમે એક એવું પ્લેટફોર્મ બનાવવાનું લક્ષ્ય રાખીએ છીએ જ્યાં અમે વ્હવહારુ નેતાઓ અને વિદ્વાનોના અનુભવોમાંથી શીખી શકીએ. આઈઆઈએમએ નેતૃત્વ વ્યાખ્યાન શ્રેણીનું આયોજન એવા વ્યક્તિઓની યજમાની કરવાના ઉદ્દેશ્ય સાથે કરવામાં આવ્યું છે કે જેમણે તેમના જીવનનો અનુભવ અને નેતૃત્વ, નેતૃત્વનાં વિવિધ પાસાંનું પ્રદર્શન અથવા સંશોધન કરવામાં વિતાવ્યું છે. અમે વિદ્યાર્થીઓ, શિક્ષકો અને વ્યાવસાયિકો સાથે તેમના જ્ઞાન અને અનુભવોને આગળ પહોંચાડવા માટે આવી વ્યક્તિઓને આ પ્લેટફોર્મ પર આમંત્રિત કરવાનું ચાલુ રાખીશું. અમે આ પહેલ વિશે ખૂબ જ ઉત્સાહિત છીએ અને આશા રાખીએ છીએ કે આ વ્યાખ્યાન શ્રેણી સંસ્થાઓના નેતાઓ અને સંચાલકોને પડતી સમસ્યાઓના ઉકેલ માટે વિચારો અને આંતરદૃષ્ટિનો અનોખો સ્ત્રોત બની શકે છે."

આ વર્ષની શરૂઆતમાં આઈઆઈએમએ નેતૃત્વ વ્યાખ્યાન શ્રેણીના ઉદઘાટનથી, એડીસીએલઓડી એ નેતૃત્વ તથા સંસ્થાકીય વિકાસ પર વ્યાખ્યાનો આપવા પ્રોફેસર ટીવી રાવ, પ્રેસિડેન્ટ, ટીવીઆરએલએસ, અને પ્રોફેસર પૃથ્વીરાજ ચટ્ટોપાધ્યાય, ઓકલેન્ડ યુનિવર્સિટી જેવી વિખ્યાત હસ્તીઓની યજમાની કરી છે.

નેતૃત્વની બદલાતી ગતિશીલતા પર સંશોધન અને સંવાદને સરળ બનાવવા અને પરિણામોને જ્ઞાનમાં રૂપાંતરિત કરવાના ઉદ્દેશ્ય સાથે આ કેન્દ્ર શરૂ કરવામાં આવ્યું છે જે નેતાઓને સુધારણા માટે શ્રેષ્ઠ પ્રથાઓથી સજ્જ કરશે.

કોઈપણ મીડિયા સંબંધિત પ્રશ્નો માટે, કૃપા કરીને સંપર્ક કરો:

સુશ્રી સોફિયા ક્રિસ્ટીના | gm-comm@iima.ac.in

સુશ્રી સુનિતા અરવિંદ | ઈમેઇલ: pr@iima.ac.in | +91-7069074816